
Gloria Arroyo--tuta na, manhid pa 


sukdulang pagpapakatuta ni Gloria Arroyo sa 

kanyang imperyalistang amo nang bumisita siya 
sa US nitong huling linggo ng Hunyo. Sa kasagsagan 
ng pananalasa ng bagyong "Frank" sa Pilipinas, nilus- 
tay ni Arroyo ang kabang-yaman ng bayan sa walang 
kapararakan, magastos at magarbong pagbyahe. Mala- 
wakang galit at kaliwa't kanang batikos ang 
inudyok ng labis niyang 
pagwawalambahala sa ka- 
pakanan ng nagdurusang 
mamamayang Pilipino. 

Sinikap pigain ni Arro- 
yo ang anumang makakatas 
pa mula sa pakikipagkita ni- 
ya sa kanyang among si 
George W. Bush na tulad ni- 
ya'y nasa dapithapon na ang 
kapangyarihan. Nag-abuloy ang 
kanyang amo ng kakarampot na 
$100,000 at ipinadala ang nukleyar 
na barko-de-gerang USS Ronald 
Reagan bilang tulong umano ng 
US sa mga biktima ng bagyong 
“Frank” at paglubog ng pampasa- 
herong barkong MV Princess of the 
Stars. 

Ngunit ang higit pang pinuntirya 
ni Arroyo sa pagpunta sa US ay ang 
maagang paglalangis sa dalawang pa- 
ngunahing kandidato sa eleksyong pre- 
sidensyal doon ngayong taon--sina 
John McCain ng Republican Party ni 
Bush at Barack Obama ng oposis- 

yong Democratic Party. Sa pilit na paghahabol na ma- 
paunlakan siya ng mga ito, animo'y langaw si Arroyo 
na sunod nang sunod kung saan may naaamoy na pag- 
kain. Samantala, sige naman ang iwas ng dalawang 
kandidato sa kanya. Bandang huli ay pinaunlakan na 
lamang siya ng sulat at maigsing tawag sa telepono ni 
Obama at saglit na pakikipagkita ni McCain. 
Sa Nobyembre pa ang eleksyong presidensyal sa 
US, pero ngayon pa lamang ay humihimod na si Ar- 
royo sa puwit ng mga 
pangunahing kan- 
didato roon pa- 
cy ra makatiyak 

sinumang mananalo sa kanila. Umaasa si Arroyo na susu-portahan ng 
mga ito ang kanyang pagkapit sa poder lagpas pa sa 2010. 

Habang nagliliwaliw at naglulustay ng yaman ng bansa sa US, si- 
nasalanta ng bagyong “Frank” ang milyun-milyong mamamayan at 
buong lupit na humahagupit ang krisis sa ekonomya. Manhid siya sa 
matindi at malawakang puna ng mamamayan sa ginastos na mahigit 
51.5 milyon (katumbas ng P65 milyon) sa byahe. Bitbit niya ang kan- 
yang buong pamilya--mga anak, manugang, apo at yaya nila, at ma- 
higit 70 alipures--10 kalihim ng gabinete, 59 kongresista, isang se- 
nador, kasama ang mga asawa nila at marami pang mga alalay. Wa- 
lang alintanang nagpakasasa sila roon sa mga mamahaling hotel, res- 
toran, eksklusibong jet at mamahaling kotseng de-tsuper. Umupa pa 
sina Arroyo ng mamahaling mga kumpanyang public relations para 
magpaganda ng imahe habang naroroon. 

Balak pa nga sana ni Arroyo mismo na sumama sa mga alipures ni- 
ya hanggang Las Vegas, Nevada para manood roon ng boksing, kung 
hindi lamang siya napigilan ng antimano'y pag-ulan na ng mga bati- 
kos. 

Para magmukha pa ring may pagmamalasakit at may ginagawa si- 
ya para sa mga biktima ng bagyo at pagkalunod ng barko, kunwa'y si- 
ya pa rin ang nangangasiwa sa gawaing relief sa pamamagitan ng pa- 
kikipagpulong sa kanyang mga tauhan sa pamamagitan ng telepono. 
Nagpakitang-gilas pa siya sa harap ng masmidya nang pagsasabunin 
niya ang kanyang mga nakabababang upisyal. 

Ang mga ito'y pawang mga palabas na lamang ni Gloria Arroyo pa- 
ra mapagtakpan ang katotohanan--na siya'y sagad-sagarang papet 
ng imperyalismong US at puno ng katiwalian, kapalaluan at kabulu- 
kan. Kitang-kita ng buong bayan na wala siyang ibang interes kundi 
ang mangayupapa sa imperyalistang amo, tiyakin ang suporta nito sa 
kanya, magpakasasa sa katas ng pagsasamantala nila sa bayan at pa- 
tuloy na apihin ang mamamayan, habang buong lupit na nagwawa- 
lambahala at nagpapasahol pa sa paghihirap at pagdurusa ng samba- 
yanang Pilipino. ABI 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Arroyo, sinalubong 
ng protesta 
sa US 


paa ng iba't ibang or- 
ganisasyon sa ilalim ng Bagong 
Alyansang Makabayan-USA (BAYAN- 
USA) ang mga kilos-protesta nang 
dumating si Arroyo sa US noong 
Hunyo 20. Nagpiket ang mga mig- 
ranteng Pilipino sa mga syudad at 
lugar na binisita ni Arroyo, kabi- 
lang na ang Washington DC at New 
York City. 

Ipinakita ng mga Fil-Am ang 
kanilang galit sa korapsyon ng re- 
himeng Arroyo, paglabag sa kara- 
patang-tao at presensyang militar 
ng US sa Pilipinas. 

Tinutulan nila ang pamumuno 
ni Arroyo at isinisi sa kanya ang 
patuloy na paghihirap ng mga pa- 
milyang naiwan nila sa Pilipinas. 

Binatikos nila ang ayudang mi- 
litar na ibinibigay ng US sa rehi- 
meng Arroyo na ginagamit sa kam- 
panya ng panunupil--mga pagpa- 
tay, pagdukot at iligal na pag-ares- 
to sa kanyang mga kritiko upang 
mapanatili ang sarili sa kapangya- 
rihan. 

Binatikos din ng BAYAN-USA 
ang pagiging pabaya ni Arroyo sa 
pananalasa ng bagyong “Frank” sa 
bansa. Mas inuna pa raw ni Arroyo 
na maglibang sa US at magbaka- 
syon habang daan-daang libong 
mamamayan ang sinalanta sa West- 
ern Visayas at umaabot na sa 500 
ang nasawi sa paglubog ng MV 
Princess of the Stars malapit sa is- 
la ng Romblon. ABI 

Kalamidad, sinasamantala ng US 
para makapanghimasok 


uli na namang isinangkalan ng imperyalismong US ang salantang du- 

lot ng bagyo sa Pilipinas upang ibayo pang makapanghimasok sa te- 
ritoryo ng bansa. Sa utos ni Pres. George W. Bush ng US, pumasok sa ka- 
ragatan ng Pilipinas nitong Hunyo 26 ang USS Ronald Reagan, isang bar- 
ko-de-gera na may armas nukleyar. Maghahatid diumano ito ng relief 
goods sa mga sinalanta ng bagyo sa Panay. 


Buung-buong tinanggap ni Glo- 
ria Arroyo ang pagpasok ng bar- 
kong US, bagay na labag sa sariling 
konstitusyong nagbabawal sa pag- 
pasok ng anumang armas nukleyar 
sa bansa. Bukod sa tuta nilang si 
Arroyo, walang naniwala sa pa- 
hayag ni US Ambassador Kristie 
Kenney na walang dalang armas 
nukleyar ang USS Ronald Reagan. 

Ayon din kay Sen. Rodolfo Bi- 
azon, dating AFP chief of staff, wa- 
la namang magagawa ang isang 
barkong pangkombat tulad ng USS 
Ronald Reagan sa pagsalba sa 
mahigit 800 pasahero ng MV 
Princess of the Stars na tumaob no- 
ong kasagsagan ng bagyo. Hindi 
rin angkop ang mga F-18 fighter jet 
na lulan ng barko-de-gera ng US 
para maghatid ng relief goods. 


Dati nang gawi ng US ang pag- 
sasangkalan sa mga sakuna para 
makapagpapasok ng mga tropang 
pangkombat nito sa iba't ibang lu- 
gar sa Pilipinas, laluna kung saan 
may kumikilos na mga rebolusyo- 
naryong pwersa. 
Nagpadala ito ng 
mga sundalo sa St. 
Bernard, Southern 
Leyte noong Pe- 
brero 2006 nang 
masalanta ito ng 
pagguho ng lu- 
pa. Bago ito, 
nagpadala rin 
ang US ng mga 
tropang Ameri- 
kano sa Quezon 
at Aurora noong 
2004 sa mga lugar X 


Pagsuporta ni Obama kay Arroyo, 


binatikos 


inatikos ng Partido Komunista ng Pilipinas (PKP) si Sen. Barack Oba- 
ma, kandidato ng Democratic Party sa pagkapangulo ng US dahil sa 


pagsuporta niya sa Balikatan exercises at panghihimasok-militar ng US sa 
Pilipinas. Anang PKP, ang pahayag na ito ni Obama ay nagpapatunay la- 
mang na sinuman ang magiging kapalit ni Bush bilang pangulo ng US ay 
walang maaaring asahang esensyal na pagbabago sa patakaran at pagtra- 


to ng US sa Pilipinas. 


Ayon sa PKP, maaga pa lamang 
ay ipinakita na ni Obama na wala 
siyang pinagkaiba kay George W. 
Bush at maging sa kapwa niya kan- 
didatong si Sen. John McCain ng 
namumunong Republican Party 
kaugnay ng pagkontrol at panghi- 

himasok-militar ng US sa mga ma- 
lakolonya tulad ng Pilipinas. 

Sa ipinahayag na suporta ni 
Obama sa Balikatan, lubos na bina- 
lewala niya ang mga teroristang 
kahayupan ng rehimeng US-Arroyo 
at madugong rekord nito ng mga 


na nabiktima rin ng bagyo, baha at 
pagguho ng lupa. Layunin ng US sa 
pagpapadala ng umano'y mga hu- 
manitarian mission sa gayong mga 
lugar ang paghahanda para sa higit 
pang interbensyong militar, kabi- 
lang ang pamilyarisasyon sa lugar, 
paniniktik, saywar at iba pang tuso 
at kontra-rebolusyonaryong pakay. 
Ani Prof. Jose Ma. Sison, tagapa- 
ngulo ng International League of 
Peoples” Struggle, kung totoong 


kawanggawa lamang ang layunin 
ng US, ang dapat nitong ipadala ay 
ang American Red Cross imbes na 
mga tropang pangkombat. ABI 


paglabag sa karapatang-tao sa 
ngalan ng “gera laban sa teroris- 
mo” ng US. Binalewala rin niya 
ang sariling mga paglabag ng US 
sa karapatang-tao, mga krimen ni- 
to laban sa mamamayang Pilipino 
at panghihimasok-militar nito sa 
teritoryo ng Pilipinas. 

Anang PKP, sa pamamagitan ng 
Balikatan at ng pagpopondo ng US 
sa AFP, tinatangkilik ng US ang pa- 
sistang kontra-rebolusyonaryong 
gera sa Pilipinas. Sinusuhayan ng 
US ang papet na estado sa Pilipi- 
nas sa pagpapatindi nito ng digma 
laban sa mamamayang naggigiit 
na tapusin na ang imperyalistang 
dominasyon at panghihimasok ng 
US. ABI 


3 


BHB at PKP, tutulong sa mga 
biktima ng bagyong “Frank” 


bolusyonaryong pwersa na pinamumunuan nito na gawin ang lahat 


INET ang Partido Komunista ng Pilipinas sa lahat ng mga re- 


ng posibleng paraan para mat 


gatan at namatayan dulot ng bagyong “Frank.” 


ulungan ang mga napinsalaan, nasu- 
Inatasan nito ang mga 


yunit ng Bagong Hukbong Bayan (BHB), laluna sa Eastern Samar at Pa- 
nay, na maglunsad ng gawaing “rescue, relief and rehabilitation”. 


Hinagupit ng bagyong “Frank” 
ang bansa noong Hunyo 21 at 22 
at sinalanta nito ang 4,000 bara- 
ngay, 366 bayan, 37 syudad, 48 
prubinsya at 15 sa 16 na rehiyon. 
Pagsapit ng Hunyo 28, may naitala 
nang 540 kataong namatay, 41 na- 
wawala (bukod pa sa mahigit 800 
pasahero at tripulante ng tumaob 
na MV Princess of the Stars) at 175 
nasugatan. Halos apat na milyong 
mamamayan naman ang naapektu- 
han, na karamiha'y nawalan ng 
mga tirahan sa Western at Eastern 
Visayas. Tinatayang umabot sa P12 
bilyon ang nasirang mga ari-arian, 
agrikultura at imprastruktura. 

Sa harap ng kalunus-lunos na 
kalagayang ito, nagpaabot ng paki- 
kidalamhati ang PKP sa milyun- 
milyong mamamayang nabiktima 
ng bagyo. Karamihan sa mga nasa- 
lanta ay mga magsasaka, mangi- 
ngisda at ordinaryong mamama- 
yang bulnerable sa mga pinsalang 
dulot ng mga bagyo at iba pang ka- 
lamidad bunga ng kanilang kahi- 
rapan, kapabayaan ng gubyerno at 
kawalang-pagpapahalaga sa kapa- 
ligiran. 

Ang ugat ng malawakang ka- 
lamidad na ito ay ang deka-deka- 
dang talamak na komersyal na pag- 
mimina at pagtotroso. Partikular sa 
Panay, malaki ang idinulot na 
pinsala ng paghahawan ni- 
tong nagdaang mga taon 
ng natitira pang kagu- 


batan upang matamnan 72772 ss 


ng hybrid na mais. 
Nagbubunga ito ng mga malawakan 

at biglaang pagbaha kagaya ng na- 
ngyari sa Western Visayas, kung sa- 
an nalubog sa tubig ang halos bu- 
ong isla ng Panay. Di rin bababa sa 
400 pagguho ng lupa ang naiulat 
sa isla. 

Dapat papanagutin ang rehi- 
meng US-Arroyo sa pagkawasak ng 
kapaligiran bunsod ng patakaran ni- 
to ng malawakang pagmimina, pag- 
totroso at pagbaling ng kagubatan 
at lupaing agrikultural tungong 
plantasyon ng mga tanim na pang- 
eksport. Binatikos din ng PKP ang 
mga may-ari ng Sulpicio Lines na si- 
yang responsable sa paglubog ng 
MV Princess of the Stars sa karaga- 
tan ng Romblon noong Hunyo 22 
dahil pinahintulutan nitong magla- 
yag ang barko. 

Unilateral na tigil-putukan sa 
Panay. Sa Panay, nagdeklara rin ng 
unilateral na tigil-putukan ang 
panrehiyong pamunuan ng Partido 
sa isla upang magsagawa ng relief 
and rehabilitation ang mga 
pwersa nito, kabilang ang 
mga yunit ng BHB. Ayon kay 
Ka Concha Araneta, ta- 
gapagsalita ng Partido 
sa isla, ipatu- 

ang direktibang ito sa loob at labas 
ng sonang gerilya sa apat na pru- 
binsya ng Panay hanggang Hulyo 8. 
Bukas na palawigin pa ang tigil-pu- 
tukan batay sa pagtatasa ng panre- 
hiyong liderato ng Partido dahil sa 
Visayas, ang Panay ang pinakama- 


tinding napinsala ng bagyong 
“Frank.” 
Gayunpaman, hindi nagdeklara 


ng tigil-putukan ang pamunuan ng 
3rd Infantry Division ng Philippine 
Army na nakahimpil sa Jamindan, 
Capiz. Ani Brig. Gen. Nestor Ochoa, 
hepe ng 301st Bde, ang panguna- 
hing katungkulan nila ay internal 
security operations (ISO). Patuloy 
ang kanilang paglulunsad ng ope- 
rasyong militar bagamat inatasan 
na umanong tumulong ang mga tro- 
pa nila sa mga sinalanta ng bagyo. 
Nagbabala ang tagapagsalita ng 
Partido sa Panay na magpapaputok 
din ng kanilang mga sandata ang 
mga Pulang mandirigma kung sila'y 
aatakehin ng mga sundalo ng gu- 
byerno, mga pulis, mga paramilitar 
at elemento ng bandidong Revolu- 
tionary Proletarian Army-Alex 
Boncayao Brigade (RPA-ABB). 
Arroyo, inulan ng batikos. Sa- 
mantala, inulan ng batikos si Gloria 
Arroyo dahil sa kanyang lantarang 
pagpapabaya at pagwawalambahala 
sa mga nasalanta ng bagyo. Tumu- 
lak ang pekeng presidente noong 
Hunyo 20 patungong US sa kabila 
ng nakaambang paghagupit ng 
bagyong 
“Frank” at 

hindi niya pinutol ang 10-araw na 
pagliliwaliw doon kasama ang ma- 
higit 70 alipures niya kahit nakara- 
ting na sa kanya ang mga ulat ng 
malawakang pinsala. 

Matinding batikos din ang na- 
tanggap nina Arroyo mula sa mga 
lider ng simbahang Katoliko, kabi- 
lang sina Bishop Angel Lagdameo, 
presidente ng (Catholic Bishops’ 
Conference of the Philippines, Bis- 
hop Oscar Cruz; at Cardinal Gau- 
dencio Rosales. Partikular nilang 
tinuligsa ang mga alipures ni Arro- 
yo na mas nagkandarapang manood 
ng boksing ni Manny Pacquiao sa 
Las Vegas, Nevada kaysa umuwi sa 
Pilipinas para tulungan ang mga 
biktima ng bagyong “Frank.” 

Pagdating ni Arroyo sa Pilipinas 
noong Hulyo 1 ay wala siyang 
ibang ginawa kundi utos dito-utos 
doon at ang pampublikong pagkas- 
tigo sa kanyang mga tauhan para 
mapagtakpan ang sariling pagpa- 
pabaya. Bistadong-bistado na 
pampabango lamang ito. Sa Panay, 
kung saan pinakamatindi ang na- 
ging pinsala, ipinatigil ni AFP 
Chief of Staff Alexander Yano ang 
paggamit ng mga helikopter ng mi- 
litar para sa nakatakdang relief and 
rehabilitation operations ng Philip- 
pine Army sa katimugang Iloilo no- 
ong Hunyo 28 dahil hindi pa uma- 
no dumarating ang mga very impor- 
tant person (VIP)--ibig sabihi'y 
wala pa si Arroyo. Ito'y kahit mahi- 
git isang linggo nang walang naibi- 
bigay na tulong ang pambansang 
pamunuan sa isla. 

Samantala, sinalubong si Arro- 
yo ng protesta ng daan-daang mga 
residente ng bayan ng España, sa 
isla ng Sibuyan sa Romblon, nang 
bumisita siya sa prubinsya nitong 
Hulyo 1. Binatikos ng mga residen- 
te ang pagmimina na tinukoy ni- 
lang dahilan ng mga baha mula sa 
Mt. Guiting-Guiting. Hinarang ng 
mga pulis ang martsa ng mga resi- 
dente para hindi makaabot sa kina- 
roroonan ni Arroyo. AB] 

MATATAGUMPAY NA OPENSIBA NG BHB 


17 armas, nasamsam 
ng BHB sa mga reyd 


abimpitong armas ang na- 
Leren ng mga gerilya ng 

Bagong Hukbong Bayan 
(BHB) sa apat na magkakahiwalay 
na reyd sa Surigao del Norte, 
Davao Oriental at Compostela Val- 
ley nitong Hunyo 28 at Hulyo 3. 

Sa Davao Oriental, anim na 
ripleng M16, dalawang 9 mm na 
pistola at isang .22 kal. rebolber 
ang nasamsam ng BHB nang sala- 
kayin nito ang istasyon ng pulis 
sa bayan ng Banay-Banay, Davao 
Oriental bandang alas-9 ng uma- 
ga nitong Hulyo 3. Dala-dala ang 
mga plakard na mayroong anti- 
gubyernong mga islogan, mistu- 
lang nagdedemonstrasyong mga 
magsasaka ang mga pwersang ge- 
rilya sa harap ng munisipyo ng 
Banay-Banay. Mabilis na nakon- 
trol ng BHB ang istasyon sa kabi- 
la ng paglaban ng mga pulis na 
naroon noon. 

Nauna rito, magkasabay na si- 
nalakay ng mga pwersang gerilya 
ng BHB noong umaga rin ng Hul- 
yo 3 ang dalawang mining tunnel 
sa Diwalwal, Compostela Valley— 
ang Azarez at JB Management 
Corp. Dinisarmahan ng BHB ang 
mga pulis na nagbabantay sa na- 
turang mga tunnel. 

Sa Surigao del Norte, di baba- 
ba sa walong armas ang nasam- 
sam ng BHB nang halos 
sabayan nilang sala- 4 
kayin ang mga istas- 
yon ng pulis sa mga f7 
bayan ng General 
Luna at Dapa sa Si- 6 
argao Island noong pi 
Hunyo 28, alas- 
10:30 ng gabi. 

Ang unang pag- “ 


salakay ay isinagawa ng BHB sa 
General Luna. Lulan ng mga pump 
boat ang mga sumalakay sa istas- 
yon ng pulis. Nakontrol ng BHB 
ang istasyon at nasugatan dito 
ang isang lumabang pulis. 

Pagkatapos nito, sinalakay ng 
BHB ang istasyon ng pulisya sa 
bayan ng Dapa, mga 15 minuto 
ang layo kapag sakay ng pump 
boat mula sa bayan ng General 
Luna. Dito'y isa pang yunit ng 
BHB na lulan ng tatlong van ang 
sumanib sa naunang sumalakay. 

Nakontrol ng mga pwersang 
gerilya ang istasyon ng pulisya at 
napasuko ang anim na pulis. Na- 
samsam dito ng BHB ang tatlong 
M16, apat na .45 kal. pistola, 
isang 9 mm na pistola, mga bala 
at uniporme. 

Bago sila umalis, itinaas ng 
mga pwersang gerilya ang bandi- 
la ng Partido Komunista ng Pilipi- 
nas sa flagpole ng munisipyo at 
namudmod sila ng mga rebolusyo- 
naryong babasahin. 

Kinabukasan, inambus ng mga 
Pulang mandirigma sa bayan ng 
Claver sa mainland ng Surigao del 
Norte ang rumespondeng mga 
elemento ng Regional Mobile 
Group. Namatay sa pananambang 
ang dalawang pulis, kabilang si 
P/Chief Insp. Ricky Arado. Dalawa 
pang elemento ng 30th IB ang 
namatay nang makasagupa ng 
BHB ang mga tumutugis sa kani- 

lang pwersa ng AFP. Tali- 
a was sa ipinagkakalat 
™ ng AFP na umabot 
sa 18 gerilya ang namatay sa 
mga operasyong pagtugis nito, 
nakaatras ang mga gerilya nang 
walang kahit isang kaswalti. [EB 

Taktikal na opensiba sa Negros 
laban sa pagmimina at eko-turismo 


sang walang putok na reyd ang inilunsad ng Bagong Hukbong Bayan 
(BHB) sa Maricalum Eco-Port sa Barangay Maricalum, Sipalay City no- 
ong Hunyo 8, bandang alas-8:30 ng umaga. Nasamsam mula sa mga z% 
gwardya ang isang shotgun, isang .38 kal. rebolber, isang radyong VHF 


at iba pang kagamitan. 


Ang reyd ay pagsuporta ng BHB 
sa paglaban ng mamamayan sa na- 
pipintong pagpasok sa lugar ng 
apat na korporasyon sa mina--ang 
Philex, Colet, Maricalum at Vul- 
can--at paggamit ng baybaying 
dagat dito para sa proyektong eko- 
turismo. 

Bunga ng proyektong eko-turis- 
mo, tinatayang daan-daan hang- 
gang libu-libong pamilyang nanini- 
rahan sa baybayin ang mabibiktima 
ng dislokasyon. Pagbabawalang 
mangisda ang mahihirap na mama- 
malakaya at mawawasak ang mga 
sakahan. Di lamang mga mangi- 
ngisda sa Maricalum ang apektado 
ng pagbabawal kundi mga mama- 
malakaya sa mga barangay ng 
Cayhagan, Talacagay, Nauhang, Na- 
bulao, 4 at 5 ng Sipalay City. 

Pinangangambahan din ang 
ibayong pagkalat ng prostitusyon 
bunga ng eko-turismo. Sa ngayon 
ay bantog na ang Sipalay sa laga- 
nap na prostitusyon na ibinunsod 
ng mga proyektong pang-eko-turis- 
mo ng rehimeng Arroyo at ng lokal 
na pamahalaan. Mismong si Gloria 
Arroyo ang nag-endorso ng eko-tu- 
rismo sa Sipalay nang bumisita si- 
ya rito at nag-scuba diving noong 
Mayo 21. 

Samantala, ang mga baybaying 
ito, sampu ng mga bulubunduking 
barangay ay maaapektuhan ng la- 
son mula sa mga minahan. Mabi- 
biktima rin ng dislokasyon ang mga 
naninirahan sa mga liblib na baryo 
na apektado ng mga operasyon ng 

mga minahan. 

Para supilin ang mga 
mamamayang tumututol 
sa mga proyektong 4 
eko-turismo at mina- My 
han, itinalaga ang 
320th Bde, 61st 
IB, PNP Re- f 
gional Mo- 
bile, 
Group Ñ 


at 6th Special 
# Forces sa eryang 
P4 sumasaklaw sa Si- 
7 palay (ang South- 
a western Negros 
9 na kinabibila- 
ngan ng Candoni, 
Hinobaan, Ilog, Cau- 
ayan, Kabankalan at Si- 
palay). Naging 
í mabangis 
ang mga yunit mili- 
` „2 tar na ito 
- sa ilalim 
ng Oplan Bantay 
Laya 2 laban sa mamamayan 
at rebolusyonaryong kilu- 
sang nangunguna sa mga 
kampanya laban sa mga anti- 
mamamayang programa ng rehi- 


meng Arroyo. [AB 


Reyd sa Dapa, Surigao del Norte, 
isang aksyong pamarusa--BHB 


ng reyd ng Bagong Hukbong 

Bayan sa istasyon ng PNP sa 
Dapa, Surigao del Norte ay ak- 
syong pamarusa sa pulisya at 
despotikong meyor ng Dapa na si 
Peter Boy Ruaya dahil sa kani- 
lang mga kasalanan sa bayan. 
Inihanay ng BHB-Surigao del 
Norte ang sumusunod na mga 
krimen nina Ruaya at kanyang 
mga pulis: 

m Pag-agaw sa 160 ektar- 
yang lupain mula sa maralitang 
mamamayan, 

m  Pagkalakal ng mga iligal 
na droga tulad ng shabu, 

m Pagpapatakbo ng mga ili- 
gal na sugal tulad ng Swer-tres 
at iba pa, 

m Marahas na pagpapalayas 
at pangingikil sa maliliit na ma- 
nininda gamit ang mga pulis; 

m Panunupil sa ilang negos- 


yante: 

m Pagmamantini ng mga ar- 
madong kriminal na goons na na- 
hatulan na sa kasong pagpatay 
tulad nina Yayong Dulguime at 
Eming Langres: 

m Pagpapalayas sa mga em- 
pleyado nang walang sapat na 
batayan at pagpapapasok kapalit 
nila ng malalapit na kaibigan. 

Anang BHB-Surigao del Nor- 
te, ang taktikal na opensiba sa 
Dapa ay mahigpit na babala sa 
masasamang elemento at mga 
abusadong upisyal ng gubyerno 
tulad ni Ruaya na naghahasik ng 
terorismo sa mamamayan. Anito, 
ang BHB, na siyang tunay na 
mga sundalo ng mamamayan, ay 
maglulunsad pa ng mga taktikal 
na opensiba para ipagtanggol 
ang interes ng malawak na sam- 
bayanan. [AB] 

Kampanyang literasiya 
sa gitna ng digmaan 


sang kampanyang literasiya at numerasiya ang isinasagawa sa isang 
[rs gerilya sa Southern Tagalog. Inilunsad ito upang bigyan 


ang mga Pulang mandirigma ng saligang kakayahang magbasa, mag- 
sulat at magbilang, na saligang pangangailangan para sa pag-unawa at 
paggagap ng mas malawig na teoretikal na pag-aaral at iba pang intelek- 


twal na kaalaman. 


Tulad ng kaso sa karamihan ng 
mga yunit ng BHB, mayorya ng 
mga mandirigma sa larangang ito 
ay nagmula sa pinakamababang sa- 
ray ng uring magsasaka, ang mara- 
litang magsasaka. Iilan lamang sa 
kanila ang nakapagtapos ng ele- 
mentarya. Ang iba'y di man lamang 
nakatuntong ng eskwelahan kaya 
hindi sila marunong magbasa o 
magkwenta. 

Gayunpaman, sa tulong ng re- 
bolusyonaryong kilusan, lubos ni- 
lang nauunawaan ang ugat ng ka- 
nilang kahirapan. Determinado si- 
lang balikatin ang mga rebolusyo- 
naryong tungkulin para pawiin ang 
pang-aapi at wakasan ang mapag- 
samantalang sistema. Subalit dahil 
sa kanilang limitasyon sa pagbaba- 
sa, nalilimitahan din ang kanilang 
kakayahan sa paggampan ng iba't 
ibang tungkulin sa pagpapalakas 
ng hukbo, pag-oorganisa at pagpa- 
pakilos sa masa. 

Isang programang panliterasiya 
at numerasiya ang binuo ng pamu- 
nuan ng platun upang harapin ang 
sitwasyong ito. Layunin nitong tu- 
ruang magbasa, magsulat at mag- 
kwenta ang mga mandirigma, at sa 
proseso ay mapaunlad sila, mabuo 
ang tiwala sa sarili at mapalakas 
ang kakayahan sa gawaing eduka- 
syon at propaganda. 

Sinimulan ito sa pamamagitan 
ng isang sentralisadong pag-aaral. 
Natukoy dito ang walong mag-aaral 
na hinati sa dalawang antas. Ang 
mga mag-aaral sa unang antas ay 
di nakatuntong sa paaralan. Binuo 

ang kanilang programa ng pagki- 
lala sa mga letra at numero at 
kung paano magbasa, magsu- 
lat at magkwenta. 

Ang mga mag-aaral 
naman sa ikalawang 
antas ay nakatuntong 
sa eskwelahan pero di 
nakatapos. Marunong 
nang magbasa, magsu- 
lat at magkwenta ang mga na- 
sa lebel na ito pero kailangan pang 
magsanay. Tinuruan din sila ng ta- 
mang pagbaybay sa mga salita. Na- 
ging mahalagang babasahin nila 
ang mga isyu ng Ang Bayan at iba 
pang rebolusyonaryong babasahin. 
Ang mga naging instruktor dito ay 
mga kasama rin na mas mataas ang 
antas na inabot sa paaralang bur- 
ges. Nakapagtapos sa hayskul ang 
mga instruktor at mayroon ding na- 
katuntong sa kolehiyo. 

Noong simula, di naman nahi- 
rapan ang mga kasama na kumbin- 
sihin ang mga kulang sa literasiya 
at numerasiya upang mag-aral. Pe- 
ro may ilang mga mag-aaral, laluna 
sa unang antas, ang napanghinaan 
ng loob nang humarap na sa mga 
kahirapan sa pag-aaral. Hindi sila 
sanay na humawak ng lapis at bol- 
pen. May ilan namang nagsasabi na 
sumasakit ang ulo sa pag-iisip at 
pagkabisa. Sa ganitong pagkakata- 
on, nagkaroon ng isa-isang pagtu- 
tok at pagkumbinsi sa mga kasa- 
mang nahihirapan. 

Dahil bago sa ganitong gawain, 
nahirapan din ang mga instruktor 
sa proseso ng pag-aaral. Naging 


pleksible sila sa pagbabalangkas ng 
programa batay sa pangangaila- 
ngan ng mga mag-aaral at kung 
ano ang angkop sa kanilang gawa- 
ing pampulitika sa araw-araw. Ang 
mga leksyon ay inilalapat sa araw- 
araw na gawain ng mga kasama, 
tulad halimbawa ng pagkwenta ng 
pinansya ng yunit o paggawa ng 
ulat hinggil sa kilos ng kaaway. 
Nagkaroon muna ng talakayan ang 
mga kasama para sa mga aralin. 
Gumawa rin ng lesson plan ang mga 
instruktor. 

Araw-araw ang pag-aaral—ang 
unang lebel ay sa umaga at ang 
ikalawa naman ay sa hapon. Umaa- 
bot ng tatlo hanggang apat na oras 
ang bawat sesyon. Bago matapos 
ang klase, nagbibigay ng takdang 
aralin ang mga instruktor. Sinasa- 
got ito sa klase kinabukasan. Nag- 
kakaroon din ng pagsusulit pagka- 
tapos ng isang lesson upang ma- 
taya ang natutunan ng mga mag- 
aaral. May maiikli at may mahaha- 
bang pagsusulit. 

Bawat mag-aaral ay may pro- 
bisyon ng mga gamit sa pag-aaral 
tulad ng papel, notbuk, lapis at 

bolpen. Gumamit din ng A-Ba- 
Ka-Da at flash card ang nasa 
unang lebel. May tig-iisang pi- 
sara rin ang mga mag-aaral 
upang pagsanayan kahit wala sa 
paaralan. 

Ang mga kasamang hindi ka- 
sali sa pag-aaral ay nabigyan 
din ng tungkulin. Sila ang tu- 
mulong sa paggawa ng mga bis- 
wal at takdang aralin ng mga 
mag-aaral. Nagbibigay sila ng 
payo sa mga mag-aaral kapag 
humaharap sa ilang problema sa 
pagkatuto. 

Pagkaraan ng isang buwan 
ay muling nagdispers ang yunit 
sa iba't ibang baryo para sa ga- 
waing masa. Dahil hindi na 
maisasagawa ang regular na 
sentralisadong pag-aaral sa li- 
terasiya-numerasiya, binalang- 
kas ng yunit ang programa para 
maituloy pa rin ang pag-aaral 
sa pamamagitan ng isa-isang 
pagtuturo. 

Nagtalaga ang yunit ng mga 
kasamang tututok sa mga nag- 
aaral sa kani-kanilang porma- 
syon. Ginagawa ito kapag may 
mga bakanteng oras habang 
gumagampan ng pangunahing 
tungkulin. Kaya nagtutuluy-tu- 
loy pa rin ang pag-aaral ng mga 
Pulang mandirigma. 

Katulad sa maraming iba 
pang larangang gerilya sa 
buong bansa, pinaplano ng 
platun ang pagpapalaganap ng 
literasiya sa hanay ng masang 
inoorganisa na malaon nang 
pinagkakaitan ng estado ng 
karapatan sa edukasyon. 

Sa karanasang ito, ipinapa- 
kita na hindi lamang sa syensya 
ng pakikidigma nag-aaral ang 
mga kasama. Itinataas nila ang 
kamulatan at kaalaman ng lahat 
ng Pulang mandirigma upang 
ibayong makapaglingkod sa 
pagsusulong ng rebolusyonar- 
yong pakikibaka ng mamama- 
yan. [AB] 

RCTU, magsasampa ng kaso 
sa Hukumang 
Bayan 


agsasampa ang Revolutionary 
Meri of Trade Unions (RCTU) 
sa Southern Mindanao Region 
(SMR) ng kaso ng pananabotahe sa ka- 


buhayan, paglabag sa karapatang-tao at iba pang karumal-dumal na kri- 
men sa Rebolusyonaryong Hukumang Bayan laban sa maneydsment ng 


Stanfilco-Dole Phils., Franklin Baker Inc., 


Lapanday Development Corp. 


(LADECO) at Davao City Water District (DCWD). 


Sumusunod ang mga tampok na 
paglabag sa karapatang-tao ng mga 
manggagawa sa Southern Mindanao 
sa loob ng nakalipas na sampung 
buwan: 

Setyembre 2007. Iligal na sini- 
pa sa trabaho ng Stanfilco-Dole 
Phils. ang 250 manggagawa nito sa 
Davao Integrated Transport Faciliti- 
es, Inc. (DITFI). Ang DIFTI ay sub- 
sidyaryo ng Stanfilco na nagtra- 
transporta ng produkto nilang sa- 
ging at pinya. Pinalitan ang mga 
manggagawang regular ng mga kon- 
traktwal. Ginamit ng Stanfilco-Dole 
Phils. ang mga mersenaryong pwer- 
sa ng 10th ID at mga elemento ng 
anti-komunistang National Alliance 
for Democracy (NAD) para buwagin 
ang piketlayn ng mga nagpuprotes- 
tang manggagawa. Kilala ang Stan- 
filco-Dole Phils. sa malawakang 
pagtatanggal ng regular na mang- 
gagawa at paghalinhin dito ng mga 
kontraktwal. 

Enero 2008. Tinanggal ang 242 
regular na manggagawa ng Franklin 
Baker Inc., isang korporasyong 
Amerikano na nagpuproseso ng 
inieksport na dessicated coconut o 
pinatuyong laman ng niyog. Ikinon- 
trata sa apat na pabrika sa labas 
ang gawain ng mga tinanggal. Ma- 
dugo ang rekord ng Franklin Baker 
Inc. Noong dekada 1980, dalawang 
nagwewelgang manggagawa ang 
namatay nang marahas na buwagin 


ang kanilang piketlayn. 

Marso 2008. Dahil sa matibay 
na paninindigan ng unyon laban sa 
pribatisasyon ng Davao City Water 
District, tinanggal ang presidente at 
dalawa pang upisyal nito at sinus- 
pindi ang 38 pang upisyal at myem- 
bro ng unyon. 

Nitong nakaraang mga buwan, 
tinanggal din sa trabaho ang mahi- 
git 200 manggagawa ng LADECO, 
isang kumpanya na nag-eeksport ng 
saging na pagmamay-ari ng pamilya 
ng dating Secretary Cito Lorenzo ng 
Department of Agriculture. 

Binati ng RCTU-SMR ang Pulang 
Bagani Company ng Bagong Huk- 
bong Bayan nang disarmahan nito 
ang mga pwersang panseguridad ng 
LADECO noong Mayo 11. Maaalala 
na noong kalagitnaan ng dekada 
1980, limang manggagawa sa plan- 
tasyon ng LADECO ang ipinapatay 
nito sa mga armadong tauhan ng 
anti-komunistang NAD. 

Hinihikayat ng RCTU-NDF-SMR 
ang lahat ng mga manggagawang 
biktima, sampu ng kanilang mga pa- 
milya at mga unyon na sumuporta 
sa hakbanging ito na may layuning 
kamtin ang tunay na rebolusyona- 
ryong katarungan. Nananawagan 
ang RCTU-SMR sa lahat ng mangga- 
gawa sa rehiyon na patatagin ang 
hanay, makibaka at biguin ang pa- 
nanalasa ng imperyalismo, pyudalis- 
mo at burukrata kapitalismo. ABI 

Kampanya kontra 
OceanaGold, nagtatagumpay 


Inc. sa harap ng matatag at malawak na paglaban ng mga residen- 


Gie. sa ter na pagkabigo ang tinamo ng OceanaGold Philippines 


te, mga aktibistang makakalikasan, taong simbahan, mga patriyo- 
tikong pwersa at malawak na mamamayan sa pagmimina nito sa Didipio, 


Nueva Vizcaya nitong Hunyo. 


Malaking bigwas laban sa kum- 
panya ang halos magkakasabay na 
desisyong inilabas ng lokal na gub- 
yerno at rehiyunal na korte at pa- 
hayag ng mga makabayang kongre- 
sista laban sa pagmimina nito. 

Noong Hunyo 19, ipinatigil ng 
rehiyunal na korte ang pagdemolis 
ng mga kabahayan sa mining site 
habang dinidinig pa ang kanilang 
mga kaso. Noong Hunyo 25, nag- 
pasa ng makasaysayang resolusyon 
ang pamahalaang prubinsyal na 
bumabawi ng kanilang suporta sa 
OceanaGold. May nmakahapag na 
ring resolusyon sa lokal na pama- 
halaan na nagbabawal sa anumang 
open-pit mining sa prubinsya. Bago 
ito, naglabas ng cease and desist 
order ang pamahalaang prubinsyal 
laban sa OceanaGold dahil sa hindi 
nito pagbayad ng buwis na nagka- 
kahalagang P28 milyon. 

Nagmaniobra ang rehimeng Ar- 
royo para baligtarin ng Court of 
Appeals ang utos ng rehiyunal na 
korte laban sa OceanaGold. Umani 
ng batikos ang hakbang na ito ng 
rehimen lalupa't paulit-ulit nitong 
binibigyang pahintulot ang Ocea- 
naGold na ipagpatuloy ang mga 
operasyon nito sa kabila ng pagtu- 
tol ng mamamayan dito. 

Sa Kongreso, naghapag ng re- 
solusyon noong Hunyo 18 si Bayan 
Muna Rep. Teddy Casifio para im- 
bestigahan ang mga iregularidad 
at pang-aabuso ng OceanaGold at 
ng isa pang dayuhang kumpanya sa 
mina na nag-oopereyt ngayon sa 
Nueva Vizcaya. Nagsagawa na ang 
mga kongresista ng paunang im- 

bestigasyon noong Hunyo 7-8 sa 
mga barangay ng Didipio at Kaki- 
dugen. Hindi sila natinag kahit pa 
iligal silang idinetine ng mga ba- 
yarang pulis at gwardya habang 
papunta sila sa mining site. 

Noong Hunyo 24, napilitan na 
ang OceanaGold na pansamanta- 
lang suspindihin ang kanilang mga 
operasyon dahil umano sa kakula- 
ngan ng pondo. Sinuspinde na rin 
nito ang mga kaugnay na kontra- 
tang pangkonstruksyon sa lugar. 

Napilitang umatras ang Ocea- 
naGold sa harap ng tatlong magka- 
kasunod na buwan nang duma- 
dausdos ang halaga ng mga sapi 
ng kumpanya sa pandaigdigang pa- 
milihan matapos maisapubliko na 
lubha nang naantala ang proyekto 
nito sa Didipio. Umaabot na sa 
US5117 milyon ang naibubuhos ng 


re 


kumpanya para sa mga paunang 
eksplorasyon at pag-areglo sa mga 
kaukulang permit. Hinihigop ng 
mga operasyon nito sa Didipio ang 
kapital mula sa mga operasyong 
mina nito sa ibang bahagi ng mun- 
do. Batay sa taunang ulat nito, 
umabot sa USS24.43 milyon ang 
nalugi rito noong 2006 (kung kai- 
lan nagsimula ang operasyon nito 
sa Didipio) at lumaki pa tungong 
US569.04 milyon noong 2007. 
Habang lumalawak at lumala- 
ganap ang protesta laban dito sa 
lokal, rehiyunal at pambansang 
antas, tumitimo sa mga namumu- 
hunan dito na hindi sustenable at 
hahantong lamang sa pagiging 
pagkabangkarote ang proyekto. 
Panloloko at pandarahas. 
Ilang dekada nang tinatangka ng 
mga dayuhang mamumuhunan na 
makuha at mapakinabangan ang 
mayayamang deposito ng tanso at 
nickel sa Didipio. Noong 1994, si- 
nimulan ng Climax-Arimco Mining 
Company (CAMC) ang pagtuklas ng 
mga deposito sa ilalim ng lupa ng 
barangay. Iginawad ng noo'y rehi- 
meng Ramos sa CAMC ang karapa- 
tang hukayin ang 765-ektaryang 
lupain sa Didipio at tuklasin ang 
iba pang deposito sa 15,000 ekta- 
ryang lupa na sumasakop sa 15 ba- 
rangay sa paligid ng Didipio. 
Ilang beses nang pinalitan ng 
CAMC ang pangalan nito sa tang- 
kang lokohin ang mga residente at 
takasan ang mga kaso at petisyong 
nakahapag laban sa kumpanya. 
Noong 2004, itinatag ng CAMC 
ang Australasian Philippines Mi- 
ning Inc. (APMI) at inilipat dito 
ang karapatan sa pagmimina sa Di- 
dipio. Pero hindi pa rin nasimulan 
ang pagmimina sa lugar dahil bigo 
ang APMI na makuha ang pagsang- 
ayon sa proyekto ng mga lokal na 
konseho na rekisito noon sa anu- 
mang operasyong pagmimina sa 
bansa. 
Nakuha ng OceanaGold noong 
2006 mula sa CAMC ang karapatan 

sa pagmimina sa Didipio. Noong 
taon ding iyon, nakakuha ang 
OceanaGold ng AS170 milyon 
(P7.3 bilyon sa palitang 
AS1-P42) para maipagpatuloy 
ang proyekto. Binago ang pa- 
ngalan ng APMI tungong Ocea- 
naGold Philippines Inc. noong 
2007. 

Suportado ng mas malaking 
pondo, sinimulan ng OceanaGold 
ang mas agresibo at madugong 
pagtutulak sa proyekto katu- 
wang ang rehimeng Arroyo, ng 
militar at iba't ibang ahensya ng 
gubyerno. Noong Agosto 2006, 
nagpadala ang rehimen ng mga 
sundalo mula sa 5th ID at re- 
gional mobile force ng PNP 
upang magsagawa ng “road 
clearing operations” sa pagitan 
ng Barangay Tubod at Barangay 
Didipio. Ito ay kahit nakahapag 
pa sa mga korte ang mga rekla- 
mo at kaso ng mga residente la- 
ban sa kumpanya. 

Noong Marso 2008, isang re- 
sidente ang binaril ng mga gwar- 
dya ng OceanaGold habang dine- 
depensahan niya ang isang ka- 
pitbahay laban sa demolition 
team ng kumpanya. Naglunsad 
rin ang kumpanya ng kampanya 
para takutin at gipitin ang mga 
lokal na upisyal at residenteng 
matatag na lumalaban sa kanila. 
Bahagi nito ang iligal na pagde- 
tine at pananakit ng mga upisyal 
ng PNP sa isang konsehal ng ba- 
rangay. 

Lalo lamang tumindi ang 
paglaban ng mga residente ng 
Didipio at ng Nueva Vizcaya sa 
pangkalahatan. Makailang beses 
nilang matagumpay na napala- 
yas ang mga kontraktor at tim 
ng kumpanya. Bumuhos ang 
suporta mula sa sektor ng sim- 
bahan, mga organisasyong nag- 
tatanggol ng karapatang-tao, 
internasyunal na organisasyong 
kontra-mina, mga kongresista at 
iba pa. ABI 


10 


Lumalawak ang mga grupong 
tumututol sa pagmimina 


Doo ang mga grupong tumututol sa malawakan at komersyal na 
pagmimina habang nag-aagawan ang malalaking dayuhang kumpan- 
yang ineengganyo ng rehimeng US-Arroyo na makapagmina sa bansa. 
Umiigting ang mga pagtutol sa harap ng malaking pinsala sa buhay, ari- 
arian at kabuhayan ng mamamayan bunga ng mga pinsalang dulot ng 


mga komersyal na minahan sa mga gubat. 


Noong Hunyo 23 ay nagpalabas 
ng pinagsanib na resolusyon ang 
mga aktibistang dayuhan at lokal 
na nagpahayag ng pagtutol sa 
offshore mining (pagmimina ng 
langis sa karagatan) sa bansa at 
nanawagan sa gubyernong Arroyo 
na tigilan ang imperyalistang mga 
aktibidad na nagdudulot ng pagka- 
wasak ng kalikasan. Pumirma rito 
ang 339 na mga aktibistang prog- 
resibo at maka-kalikasan mula sa 
26 na bansa. Ang pagpirma ng re- 
solusyon ay itinaon sa Ikatlong In- 
ternasyunal na Asembliya ng Inter- 
national League of Peoples’ Strug- 
gle (ILPS) na ginanap sa Hong 
Kong nitong Hunyo 18. 

Sa partikular, tinututulan ng 
grupo ang $110-milyong eksplora- 
syon ng gas at langis ng ExxonMo- 
bil sa Sulu Sea, offshore mining ng 
Japan sa Cebu-Bohol Strait at iba 
pang eksplorasyon ng langis sa Ra- 
gay Gulf sa Bicol; sa mga prubinsya 
ng Guimaras at Antique sa Western 
Visayas; Leyte; Davao del Sur; Suri- 
gao del Sur; at Quezon at Mindo- 
ro sa Southern Tagalog. 

Sa Oktubre ay magpapa- "$ 
dala ang grupo ng isang fact- ? 
finding mission para imbes- 
tigahan ang epekto ng 
offshore mining ng Japan K 
Petroleum Exploration 4 
Corp. (JAPEX) sa Ta- 
ñon Strait sa pagitan 
ng Cebu at Negros. Pa- 
ngungunahan ito ng Pili- 
pinas, Japan, Australia at ` : 
Malaysia. N 

Kasabay nito ay nagpa- 


ko Ng 


mr 


hayag din ng pagtutol ang Suara 
Bangsamoro sa balak na eksplora- 
syon ng langis ng Exxon Mobil Cor- 
poration ng US sa Sulu Sea. Disma- 
yado sila at nabahala nang mala- 
man na binigyan na ng pahintulot 
ng gubyernong Arroyo ang 
ExxonMobil na makapagmina rito. 
Ibinunyag ng grupo na ang eksplo- 
rasyon ng langis sa Sulu ay patunay 
na matagal nang naghahanap ng 
mga deposito ng langis ang US sa 
Mindanao at ginagamit na panta- 
bing dito ang paglulunsad ng 
pagsasanay-militar at kunwa'y hu- 
manitarian missions. 

Idinidiin din ng grupo na mari- 
in nilang tinututulan ang eksplo- 
rasyon dahil hindi lamang kalika- 
san ang mawawasak kundi ang ka- 
buhayan ng mga tao sa lugar, na 
karamihan ay mangingisda. 

Noon pang Abril 2008 ay nag- 
lunsad na ng aksyong protesta ang 
mga mangingisda sa Tañon Strait 
laban sa ekplorasyon ng langis ng 
JAPEX. Nagreklamo ang mga 
mangingisda sa bayan ng 
Aloguinsan, Cebu na naba- 
wasan ang kanilang naku- 
kuhang isda nang magsi- 
mula ang proyekto ng JA- 
PEX noong May 2005. Mula 
sa sampung kilong huling isda 
4 bawat araw, ngayon ay tatlong 
kilo na lamang o mababa pa ang 
nakukuha nila. Tinutuligsa nila 


“UN ang gubyernong Arroyo sa pag- 


{ bibigay nito ng pahintulot na 


a Mi 
Cl) magmina sa isang lugar na 
S> A\ deklaradong 


protektadong 
erya. AB] 

Ikatlong asembliya ng ILPS, 


idinaos 


ya ng International League of Peoples” Struggle (ILPS) sa Hong 


Mara. na inilunsad ang Ikatlong Internasyunal na Asembli- 


Kong noong Hunyo 18-20, 2008. 


Dumalo rito ang 265 delegado 
na kumakatawan sa 165 organisas- 
yong mula sa 30 bansa. Ang pagti- 
tipon ay may temang “Pag-ibayu- 
hin ang pakikibaka ng mga mama- 
mayan, magkaisa para itatag ang 
bagong mundo laban sa imperya- 
listang agresyon, terorismo ng es- 
tado, pandarambong at pagwasak 
ng lipunan.” 

Ginunita, pinarangalan at pina- 
salamatan ng ILPS ang yumaong li- 
der-manggagawang Pilipino na si 
Crispin “Ka Bel” Beltran, na nagsil- 
bing punong tagapagtatag ng In- 
ternational Coordinating Commit- 
tee (ICC) at tagapangulong pan- 
dangal ng ILPS. Tinukoy ang ka- 
nyang ambag sa kilusang paggawa, 
pakikibaka para sa pambansa at 
panlipunang kalayaan at pagtata- 
tag ng ILPS. 

Sa kanyang ulat, tinukoy ni 
Prof. Jose Ma. Sison, nagdaan at 

bagong hirang na pinu- 
no ng ICC ng ILPS, 

ang mga tinamong tagumpay ng 
pormasyon mula nang ito'y itatag, 
ang mga naging kahinaan nito at 
ang mga hamon at kagyat na tung- 
kulin nito. 

Bilang isang militanteng anti- 
imperyalista at demokratikong por- 
masyon na tumatalakay sa malala- 
wak na isyu ng mamamayan sa 
mundo, naging aktibo ang ILPS sa 
mga pakikibaka ng mga mamama- 
yan sa Asia, Africa at Latin Ame- 
rica. Pumusisyon ito at nanawagan 
ng pagpapaigting ng pakikibaka ng 
mamamayan laban sa mga imper- 
yalistang patakaran ng globalisa- 
syon at pandaigdigang teroristang 
gera. Ipinahayag nito ang paninin- 
digan ng mamamayan sa krisis ng 
pandaigdigang kapital, pandaram- 
bong sa kalikasan, pananatili ng 
tropang Amerikano sa Iraq at 
Afghanistan at pananakop nito sa 
Palestine, pagsasamantala at 
pang-aapi sa mamamayan ng mun- 
do. Nilalabanan nito ang iba't 

ibang anyo ng diskriminasyon, at 
mga imperyalistang patakaran ng 
mga bansa laban sa mga mangga- 
gawa, migrante at kabataan. 

Sa pamamagitan ng video- 
conference, tinalakay ni Professor 
Sison mula sa The Netherlands, ang 
lumalalang pandaigdigang krisis ng 
kapitalistang sistema at ang papat- 
inding pagsasamantala sa mga ma- 
mamayan. Tinukoy niya ang mala- 
wakang disempleyo, pagbagsak ng 
sahod, nagtataasang presyo ng ba- 
tayang pangangailangan, malawa- 
kang kagutuman, malnutrisyon at 
mabilis na pagsahol ng mga serbi- 
syong panlipunan. Ibinubunsod ng 
lahat ng ito ang tumitinding pag- 
tutol at pakikibaka ng mamama- 
yan. Kasabay nito, binatikos niya 
ang labis na pagsangkalan ng im- 
peryalistang US sa pang-aatake sa 
US noong Setyember 11, 2001 sa 
paglulunsad nito ng pandaigdigang 
gera kontra-terorismo. 

Binigyang-pansin ni Professor 
Sison ang armadong rebolusyonar- 
yong pakikibaka sa Iraq, Afghanis- 
tan, Colombia, Peru, Brazil, Nige- 
ria, Pilipinas, Turkey, India at iba 
pang bansa sa South Asia. Nana- 
wagan si Professor Sison na higit 
kailanman, dapat nang magtayo ng 
mga rebolusyonaryong pwersa sa 
mga bansang wala pa nito, at pala- 
wakin ang mga ito sa mga bansang 
mayroon na. Dagdag pa niya, sa 
pamamagitan lamang ng ganitong 
pagsisikap mababawi at makaba- 
bangon mula sa panandaliang 
pagkabigo ang proletaryong rebo- 
lusyon at kilusang anti-imperya- 
lista sa daigdig. 

Sa pagwawakas ng pagtitipon, 
nagkaisa ang ILPS na paghusayin 
ang pagpukaw, pag-oorganisa at 
pagpapakilos sa milyun-milyong 
mamamayan at pag-ibayuhin ang 
pakikibaka ng mga mamamayan 
upang makamit ang lipunang mala- 
ya, maunlad at may katarungang 
panlipunan at umiral ang pandaig- 
digang kapayapaan. ABI 

Sm PANANALANTA NG PASISTANG ESTADO 


Kapatid ni Ka Parago, pinaslang; 
daan-daan lumikas sa Eastern Samar 


napilitang lumikas mula sa kanilang mga baryo sa Eastern Samar 


Wii patid ang karahasang militar. Daan-daang magsasaka ang 


dahil sa matinding militarisasyon. Pinaslang ng mga sundalo ang 
sibilyang kapatid ng isang kumander ng BHB. Isang Pulang mandirigma 
ang dinukot sa Negros Oriental. Sa Surigao City, anim na manggagawa 
ang basta na lamang hinaras, inaresto at pinagbubugbog ng militar. Ilan 
lamang ito sa pinakahuling naiulat na mga paglabag sa karapatang-tao 


na nakalap ng Ang Bayan. 


Hulyo 5. Dinukot ng mga mili- 
tar ang magkapatid na Rose Ann, 
21 at Fatima Gumanoy, 17, ayon sa 
ulat ng Karapatan. Anak sila ng pi- 
naslang ng militar na si Eddie Gu- 
manoy, pinuno ng Kasama-Timog 
Katagalugan. Nasugatan noong 
Abril si Rose Ann nang pagbabarilin 
ng militar ang bahay ng pamilyang 
kanyang dinadalaw sa General Na- 
kar, Quezon. Sinampahan siya ng 
kasong rebelyon ng militar pero na- 
pawalan matapos magpyansa. Ayon 
sa ina niyang si Maria, nakatakda 
silang magkitang mag-anak sa Ala- 
bang pero hindi na sumipot ang 
magkapatid. Sa pinakahuli nilang 
mensaheng text sa kanilang ina, si- 
nabi nilang sinundan sila, dinam- 
pot at dinala sa Camp Aguinaldo. 
Maraming natatanggap na pagba- 
banta si Rose Ann mula nang mapa- 
laya siya, anang kanyang ina. Pina- 
lalabas ngayon ng militar na ku- 
sang-loob na sumuko si Rose Ann 
sa militar. Hindi pa rin siya pinahi- 
hintulutang makatanggap ng da- 
law. 

Hunyo 23. Humigit-kumulang 
800 indibidwal ang lumikas patu- 
ngong poblasyon ng General 
MacArthur, Eastern Samar dahil sa 
mga pang-aabusong militar sa ka- 
nilang lugar sa kabundukan. Ang 
mga biktima ay pawang mga resi- 
dente ng anim na barangay ng Ge- 
neral MacArthur--Roxas, Alang- 

alang, San Isidro, Osmefa, Tandang 
Sora at Pinggan. 

Ayon sa mga biktima, talamak 
ang mga pang-aabuso sa kanila ng 
militar. Isang biktimang lalaki ang 
hinuli nang madaling araw ng mili- 
tar, isinailalalim sa matinding inte- 
rogasyon at gabi na nang pakawa- 
lan. Dalawang batang nagtitinda ng 
saging ang sinita ng militar at si- 
nuntok sa tiyan. 

Hunyo 13. Binaril at pinatay ng 
mga elemento ng 10th ID si Danilo 
Pitao, kapatid ni Leoncio “Ka Para- 
go” Pitao na kumander ng BHB. 
Ayon sa pahayag ng Merardo Arce 
Command (MAC) ng BHB, ang pag- 
paslang ay isang desperadong hak- 
bang ng pasistang hukbo ng reak- 
syunaryong rehimeng Arroyo. Si Da- 
nilo Pitao, 42, ay isang sibilyan at 
nagtatrabaho sa kapitolyo ng pru- 
binsya ng Davao del Norte. Ayon sa 
MAC, tukoy na nito ang mga sang- 
kot at utak sa pagpatay at nangako 
itong bibigyan ng hustisya si Pitao 
at iba pang biktima ng mga pang- 
aabuso sa karapatang-tao. 

Pauwi si Danilo Pitao sa kan- 
yang bahay sa Tagum City sakay ng 
traysikel nang barilin siya ng mga 
nakamotorsiklong operatiba ng mi- 
litar. 

Hunyo 12. Dinukot ng mga ele- 
mento ng 79th IB sa Sityo Kabala- 
nusan, Barangay Dobdob, Valencia, 
Negros Oriental si Calixto “Ka Ma- 


nong” Alfante, 46, isang Pulang 
mandirigma. Ayon sa mga saksi, 
mag-isa at walang armas si Ka Ma- 
nong nang dukutin siya ng mga mi- 
litar. Nasa Barangay Dobdob si Ka 
Manong upang tumulong sa mga 
magsasaka hinggil sa ilang suliranin 
sa pagsasaka. 

Mayo 14. Anim na manggagawa 
ng Surigao Water District (SWD) ang 
arbitraryong inaresto ng mga ele- 
mento ng 402nd Division Recon- 
naissance Coy ng AFP. Kinumpiska 
ng militar ang kanilang tatlong rad- 
yong VHF at apat na itak. Sapilitan 
silang ginawang giya sa mga opera- 
syong militar. Ilang manggagawa 
ang binugbog ng mga sundalo. Pi- 
nilay ng aksyong ito ng militar ang 
serbisyo ng SWD sa mamamayan ng 
Surigao City. 

Mayo hanggang sa kasaluku- 
yan. Hinaharas ng mga elemento 
ng 503rd Infantry Battalion Recon- 
naissance Coy at ng 502nd Compo- 
site Coy ang mga minoryang Bino- 
ngan sa Baay-Licuan, Abra dahil sa 
pagtutol nila sa pagmimina ng 
Olympus Pacific Minerals, Inc. sa 
kanilang lupang ninuno. Awtomati- 
kong pinararatangang mga kasapi 
ng PKP-BHB-NDF ang mga lider ng 
Baay-Licuan Takderan Omnu a Kar- 
bengan (Balitok) at mga istap ng 
Cordillera Peoples’ Alliance (CPA) sa 
Abra (Kastan) na tumutulong sa 
mga Binongan sa kanilang laban. 

Tatlong bahay sa Barangay Pob- 
lacion ang pinagkampuhan ng mili- 
tar. Kasabay ng panghaharas ang 
surbeylans sa baryo. Kinunan ng 
mga sundalo ng bidyo ang mga pu- 
long ng taumbaryo noong Mayo 29. 
Kinaumagahan, inumpisahan ng mi- 
litar ang pagsesensus sa barangay 

habang kinukunan pa rin ng bidyo ang mga taumbaryo. Nagsensus 
ang militar sa Barangay Lenneng at Caoayan. Mula Hunyo 1 ay nag- 
paskil ang militar ng listahan ng sinasabi nitong mga teroristang 
prente kung saan kabilang ang CPA. 

Abril 10. Pinaslang ng mga elemento ng 30th IB si Jelson Pi- 
kato, isang magsasaka sa Bagacay, Claver, Surigao del Norte. [B 


Kaso ng mga mamamahayag 
laban sa pulisya, ibinasura 
ng korte 


Maes" dagok sa kalayaan sa pamamahayag. Ito ang reak- 
syon ng 36 na mamamahayag at apat na organisasyon ng 
masmidya na nagsampa ng kaso laban sa pulisya at mga upisyal 
ng gubyernong Arroyo na nag-utos na arestuhin ang mga reporter 
na nagkokober sa pag-aklas laban sa rehimeng Arroyo ng isang 
grupo ng militar sa pamumuno nina Sen. Antonio Trillanes IV at 
Brig. Gen. Danilo Lim noong 2007. Ani Atty. Harry Roque, abuga- 
do ng mga mamamahayag, parang lokal na bersyon ng batas mi- 
litar ang nais ipairal ng pagbasura sa kaso ni Judge Reynaldo Lai- 
go ng Makati Regional Trial Court Branch 56. Aniya, lumalabas di- 
to na ang pulisya ang may tanging karapatang magpasya kung 
ano ang maaaring ikober at hindi ng mga mamamahayag. Niyuyu- 
rakan nito di lamang ang karapatan ng mga mamamahayag kundi 
ang karapatan ng mamamayan na magkaroon ng impormasyon, 
ayon naman kay Ellen Tordesillas, kolumnista ng Malaya. 

Gayunman ay hindi pa rin natitinag ang mga tagamasmidya. 
Balak nilang mag-apela hanggang sa Korte Suprema kung ki- 
nakailangan at magsampa ng kaso sa UN International Committee 
for the Protection of Human Rights dahil isa ang Pilipinas sa mga 
pumirma sa International Covenant on Civil and Political Rights. 
Dahil dito, ani Roque, obligasyon ng gubyernong Arroyo na 
igalang ang karapatang-tao at kalayaan sa pamamahayag. 

Nagbabala rin si Roque sa pulisya na huwag isangkalan ang 
desisyon ng korte para arbitraryong mang-aresto ng mga ma- 
mamahayag. Aniya, magsasampa rin sila ng kontra-demandang 
coercion at serious illegal detention kapag gayon ang nangyari. 

Matatandaang inaresto ang mga mamamahayag sa Manila 
Peninsula Hotel matapos ang pag-aaklas, dahil sumuway umano 
ang mga taga-masmidya sa utos sa kanila na lisanin na ang ho- 
tel. Inakusahan din ng pulisya na kakutsaba ng mga nag-aklas na 
militar ang mga mamamahayag. 

Kinatigan din ng korte ang kautusan ni Justice Secretary Raul 
Gonzalez na hulihin at sampahan ng kaso ang sinumang mama- 
mayahag na tututol sa mga atas sa gayong mga sitwasyon. 

Samantala, tuluy-tuloy ang karahasan laban sa mga myembro 
ng midya. Noong Hunyo 31, pinatay ng mga di nakilalang lalaki 
si Fausto Sison, 60, isang brodkaster at manunulat sa dyaryo sa 
Sariaya, Quezon. Sugatan naman ang anak niyang si Liwayway, 
isa ring brodkaster. ABI 

Magkakasabay na kilos-protesta 
sa Mindanao 


UMABOT sa 100,000 mamamayan ang 
dumagsa sa lansangan noong Hunyo 28 
sa iba't ibang bahagi ng Mindanao para 
manawagan na ipagpatuloy na ang na- 
antalang usapang pangkapayapaan sa 
pagitan ng Moro Islamic Liberation 
Front (MILF) at Gubyerno ng Republika 
ng Pilipinas (GRP). 

Ang mga pagkilos na pinangunahan 
ng militanteng Suara Bangsamoro ay di- 
naluhan kapwa ng mga Muslim at Kris- 
tyano at inilunsad sa mga syudad ng 
Cotabato, Marawi, Iligan at General 
Santos: sa Pikit, North Cotabato: at sa 
Basilan. 

Bukod sa usapang pangkapayapaan, 
nanawagan din ang militanteng grupo 
na itigil na ang mga operasyong militar 
sa iba't ibang dako ng Mindanao. 

Mula noong unang linggo ng Hunyo 
ay sampu na ang naitatalang mga sagu- 
paan sa pagitan ng MILF at militar sa 
rehiyon. Marami nang sibilyan ang na- 
damay at malaking bilang na ang napi- 
litang magsilikas sa kanilang mga taha- 
nan. 

Naudlot ang usapang pangkapaya- 
paan sa pagitan ng MILF-GRP nang igi- 
it ng rehimeng Arroyo na dapat su- 
mang-ayon sa konstitusyon ng Pilipinas 
ang mga napagkasunduan na ng magka- 
bilang panig sa loob ng mahigit tatlong 
taong usapan. 

Malaking bahagi rito ang usapin ng 
teritoryo na dapat ay nasa pangangasi- 
wa ng mga Moro. Ikinagalit ito ng mga 
negosyador ng MILF. 

Maaalalang noong Mayo 12, bilang 
protesta sa di pag-usad ng usapang 
pangkapayapaan ay pinauwi ng gu- 
byerno ng Malaysia ang 28 sa 41 sun- 
dalo at upisyal ng pulisya nito na ka- 
bilang sa International Monitoring 
Team. Nakatalaga sila sa iba't ibang 
lugar sa Mindanao upang subaybayan 
ang tigil-putukang pinagkasunduan ng 
MILF at GRP. 

Halos 80% ng presyo ng langis, 
tubo ng mga kumpanya ng langis 


ISANG pag-aaral hinggil sa monopolyong 
pagpepresyo ng langis ang nagpapatunay sa 
walang kabusugang kasakiman ng pandaigdi- 
gang kartel sa langis sa kapinsalaan ng 
karaniwang mamamayan. 

Ayon sa Ibon Foundation, isang institu- 
syon sa pananaliksik, hanggang 79% ng 
presyo ng langis ay bumubuo sa supertubo ng 
mga dambuhalang kumpanya sa langis nitong 
Mayo. Sa inilabas nitong pag-aaral, 
tinatayang ang tunay na halaga ng isang ba- 
riles ng krudong langis ay 531-532 lamang. 
Kwentado na sa halagang ito ang gastos sa 
eksplorasyon, produksyon at bayad sa Organi- 
zation of Petroleum Exporting Countries 
(OPEC). Samakatwid, sa bentahang 5146 sa 
pandaigdigang pamilihan, tumatabo ang mga 
dambuhalang kumpanya nang hanggang 5115 
bawat bariles ng krudong langis. 

Sa lokal na pamilihan, tinatayang 47-54%% 
ng presyo ng mga produktong petrolyo noong 
Hunyo 14 ay pawang tubo na ng mga kum- 
panya sa langis: P26-31 sa bawat isang litro 
ng unleaded gasoline, at P23-27 sa bawat 
litro ng diesel. 


Tauhan ng Bureau of Customs, 
tumabo ng P500M 


NABUNYAG nitong Hulyo ang pagdaya ng mga upisyal at 
tauhan ng Bureau of Customs sa nakolekta nilang buwis 
para makamal nila ang pabuyang ibinibigay ng gubyerno 
kapag nakakamit o nalalampasan ang target na koleksyon. 
Ang gayong sistema ay nakasaad sa Lateral Attrition Law, 
na isinabatas umano para mahikayat ang mahusay na 
pagkolekta ng buwis. 

Ang mga pabuya ay paraan din umano para madagda- 
gan ang kita ng mga taga-Customs at mabawasan ang ko- 
rapsyon. 

Kabaligtaran ngayon nito ang nangyayari dahil naging 
dagdag na paraan pa ang batas para ibayong kumalat ang 
korapsyon sa kawanihan. 

Ayon sa imbestigasyon ng Senado, noong 2006 pa la- 
mang ay pinabayaran na ng mga upisyal ng Bureau of Cus- 
toms ang mga kumpanya sa langis ng kanilang buwis na 
P2.2 bilyon para sa 2007 para magmukhang nalampasan ng 
kawanihan ng gayong halaga ang kanilang target na kolek- 
syon na P196 bilyon para sa 2006. Dahil dito ay nakatang- 
gap sila ng pabuyang P537 milyon. 

Umabot sa P402 milyon dito ang perang ipinamudmod 
sa mga empleyado ng kawanihan at P135.75 ang non-cash 
benefits. Ang halagang napunta kay Customs Commissioner 
Napoleon Morales ay P5,293,206.13 samantalang ang mga 
drayber at gwardya ay nakatanggap ng P22,874.96. 


5 milyong drayber ng trak sa India, naglunsad ng tigil-pasada 


LIMANG milyong drayber ng trak sa 
India ang naglunsad ng walang 
taning na tigil-pasada na sinimulan 
noong Hulyo 2. Ang malawakang 
welga na pinamunuan ng All India 
Motor Transport Congress ay inilun- 
sad bilang protesta sa tuluy-tuloy 
na pagtataas ng presyo ng langis, 
pagluwag ng gubyerno ng kontrol 
sa presyo ng langis at papalaking 
buwis na ipinapataw sa langis. 

Kasabay nito, daan-daan din 
ang nagrali sa Madras, timog na 
syudad ng India. 

Noon pa mang nakaraang taon 
ay binawasan na ng gubyerno ng 

India ang subsidyo sa langis na 
nagresulta sa pagtaas ng presyo ng 
gasolina nang 10%. Dahil dito, 
umabot sa 40% ang itinaas ng 
presyo ng diesel at gasolina pagpa- 
sok ng 2008. 

Isang buwan bago ito, naglun- 
sad rin ng mga protesta sa mga es- 
tado sa West Bengal at Kerala. 
Pinamunuan ang mga ito ng Com- 
munist Party of India (Marxist), isa 
sa mga pangunahing alyado ng 
sentral na gubyerno. 

Samantala, daan-daan ding 
mga drayber ng trak sa United 
Kingdom ang nagparada ng kani- 


lang mga sasakyan sa kalsada tu- 
ngong parlamento bilang protesta 
sa pinakahuling pagtaas ng presyo 
ng langis noong Hulyo 2. 

Iginigiit nila ang pagbabawas 
ng buwis sa langis. Nangangamba 
ang mga drayber na mawawalan 
sila ng trabaho bunga ng pagka- 
bangkrap ng mga kumpanyang hin- 
di na makayanan ang mataas na 
presyo ng mga produktong 
petrolyo. 

Sa ngayon, ang presyo ng diesel 
sa United Kingdom ay $10 bawat 
litro at kalahati nito ($5) ay buwis 
na kinukulekta ng gubyerno. 

Prime minister ng Nepal, 
nagbitiw na sa pwesto 


BUMABA na sa pwesto si Girija Prasad Koirala bi- 
lang prime minister ng Nepal noong Hunyo 26. 
Ito ay matapos magbitiw ang mga ministro mula 
sa Communist Party of Nepal-Maoist (CPN-M) bi- 
lang pagtutol sa pananatili niya sa poder. 

Ayon sa mga komunista, hindi na nababagay 
si Koirala na maging prime minister dahil mala- 
yong pumapangalawa lamang sa CPN-M ang 
kanyang partido. Dagdag dito, hindi niya maayos 
na nagagampanan ang kanyang tungkulin. Nais 
ng CPN-M na ihalal ng constituent assembly ang 
bagong presidente at prime minister ng bansa. 
Nakuha ng mga Maoista ang mayorya ng binuong 
constituent assembly. 

Ang pangyayaring ito ay pinakahuli lamang 
sa malalalim na pampulitikang pagbabago sa 
Nepal. Noong Mayo, pormal nang itinakwil ang 
daan-taong paghahari ng monarkiya sa bansa. 


Lumalaking kaswalti ng US 
at mga alyado nito sa Afghanistan 


MAS marami nang tropa ng US at NATO ang na- 
mamatay sa Afghanistan kaysa sa Iraq nitong 
dalawang magkasunod na buwan. 

Umaabot sa 40 dayuhang tropa, kabilang 
ang 27 sundalong Amerikano, ang namatay ni- 
tong Hunyo sa bansa bunga ng mga pagsalakay 
ng lokal na mga armadong gerilya. Ito ang 
ikalawang buwan na mas malaki ang bilang ng 
kaswalti ng mga sundalo ng US sa Afghanistan 
kumpara sa Iraq. 

Noong huling linggo ng Hunyo, inambus ng 
mga milisyang Taliban ang isang komboy kung 
saan nadurog ang isang Humvee at namatay 
ang tatlong sundalong Amerikano at isang in- 
terpreter na Afghan. 

Noong Hunyo rin, nireyd ng mga milisya 
ang isang kulungan sa Kandahar kung saan pi- 
nakawalan nila ang 886 preso kabilang ang 
mga suspetsadong Taliban. Ang Taliban ang 
pangunahing pwersang gerilya na lumalaban sa 
pananakop ng US sa Afghanistan. 

Tanggalan sa trabaho sa US, 
dumarami 


DUMARAMI ang mga kumpanyang nag-aanunsyo ng 
tanggalan sa trabaho sa US. Pinakahuling nag-anunsyo 
ang Starbucks, sikat na restoran ng kape, kung saan 
12,000 empleyado ang tatanggalin at 600 restoran ang 
isasara sa buong US. Inianunsyo rin ng Chrysler, isang 
malaking kumpanya na gumagawa ng kotse, na magta- 
tanggal ito ng 2,400 empleyado. Tinatayang umabot na 
sa 9.7% ang nawalan ng trabaho ngayong taon sa US. 
Kabilang na sa mga kumpanyang nagkaroon ng marami- 
hang tanggalan yaong mga nasa konstruksyon, negosyo 
sa bahay at lupa, pinanysa, industriya ng sasakyan at 
manupaktura. Hindi na lamang mga karaniwang emple- 
yado ang natatanggal kundi pati mga nasa ma- 
neydsment. 

Sinasabi ng ilang ekonomista sa US na sa halip na 
klasikong resesyon ang makikita kung saan dalawa hang- 
gang tatlong kwarto ng pagkalugi ang pagbabatayan ng 
resesyon, ang mararamdaman ng ekonomya ng US ay 
hanggang dalawang taong walang paglago kasabay ng 
pagtumal ng merkado. Sa gayon, mas malala ang disem- 
pleyo at ang paghihirap ng mamamayan. Kasabay pa ni- 
to ang mabilis na pagsirit ng presyo ng mga bilihin. 

Anim na buwan nang tuluy-tuloy ang tanggalan ng 
mga empleyado sa mga kumpanya sa US. Tinatayang 
umabot na sa 440,000 ang nawalan ng trabaho mula no- 
ong Enero. Bukod rito, nagbawas ng mga sweldo at oras 
sa pagtatrabaho ang mga kumpanyang hirap umahon sa 
matumal na kalakalan. 


Cuba, nakagawa ng bakuna sa lung cancer 


INILABAS na ng Cuba ang isang bakuna para sa kanser sa 
baga (lung cancer vaccine). Ito ang kauna-unahang baku- 
na na nalikha para sa kanser. Nag-umpisa ang pagsubok 
sa tao noong 1995 at pinayagan nang ibigay ang bakuna 
sa mga maysakit, ayon sa Havana Molecular Immunolo- 
gical Center, ang lumikha ng bakuna. Nasubukan na rin ito 
sa mga ospital sa India, Singapore, Britain, Canada at 
anim pang bansa. 

Ang bakuna ay walang mga kasabay na masasamang 
epekto at maaring isabay sa mga dati nang remedyo sa 
kanser gaya ng chemotherapy. Malaki rin ang naitutu- 
long nito sa pagbawas sa matinding kirot na dulot ng 
kanser. Tinatayang pahahabain ang buhay ng may sakit 
nang anim na buwan. Ang bakuna ay ibebenta rin ng Cu- 
ba sa Latin America. 

Gloria Arroyo--tuta na, manhid pa 


sukdulang pagpapakatuta ni Gloria Arroyo sa 

kanyang imperyalistang amo nang bumisita siya 
sa US nitong huling linggo ng Hunyo. Sa kasagsagan 
ng pananalasa ng bagyong "Frank" sa Pilipinas, nilus- 
tay ni Arroyo ang kabang-yaman ng bayan sa walang 
kapararakan, magastos at magarbong pagbyahe. Mala- 
wakang galit at kaliwa't kanang batikos ang 
inudyok ng labis niyang 
pagwawalambahala sa ka- 
pakanan ng nagdurusang 
mamamayang Pilipino. 

Sinikap pigain ni Arro- 
yo ang anumang makakatas 
pa mula sa pakikipagkita ni- 
ya sa kanyang among si 
George W. Bush na tulad ni- 
ya'y nasa dapithapon na ang 
kapangyarihan. Nag-abuloy ang 
kanyang amo ng kakarampot na 
$100,000 at ipinadala ang nukleyar 
na barko-de-gerang USS Ronald 
Reagan bilang tulong umano ng 
US sa mga biktima ng bagyong 
“Frank” at paglubog ng pampasa- 
herong barkong MV Princess of the 
Stars. 

Ngunit ang higit pang pinuntirya 
ni Arroyo sa pagpunta sa US ay ang 
maagang paglalangis sa dalawang pa- 
ngunahing kandidato sa eleksyong pre- 
sidensyal doon ngayong taon--sina 
John McCain ng Republican Party ni 
Bush at Barack Obama ng oposis- 


Kawan at kasuklam-suklam ang ipinakitang 


17 armas nasamsam 


Mga tampok sa 
g P ng BHB sa mga reyd 


isyung ito... 


PAHINA 5 


Kampanyang literasiya 
sa gitna ng digmaan 


yong Democratic Party. Sa pilit na paghahabol na ma- 
paunlakan siya ng mga ito, animo'y langaw si Arroyo 
na sunod nang sunod kung saan may naaamoy na pag- 
kain. Samantala, sige naman ang iwas ng dalawang 
kandidato sa kanya. Bandang huli ay pinaunlakan na 
lamang siya ng sulat at maigsing tawag sa telepono ni 
Obama at saglit na pakikipagkita ni McCain. 
Sa Nobyembre pa ang eleksyong presidensyal sa 
US, pero ngayon pa lamang ay humihimod na si Ar- 
royo sa puwit ng mga 
pangunahing kan- 
didato roon pa- 
cy ra makatiyak 
Na 


siya sa 
suporta ng 

Ikatlong asembliya 
ng ILPS, idinaos 


PAHINA 7 PAHINA 11 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


